Оранжево морето

Съботно четене - Какво значи да си красива
2019-03-09 17:00 - 18:00 (Europe/Sofia) | Pibooks, ул. Бдин 1, Varna, 9000, Bulgaria
„Представи си, че изведнъж всички хора на света завържат очите си с шалче – като за игра на сляпа баба. … Помисли как ще покажеш колко си красива на другите и как ще разбереш кои от тях са истински красиви.“

Работилничка за бонбони
2019-03-09 13:00 - 14:00 | Lolipop България, бул. „Княз Борис I-ви“, № 36, Варна
Децата гледат процеса на готвенето на карамел и след това сами правят своите близалки и бонбони.
Получават една близалка и пликове с бонбони, които са направили.
Вашите разходи – 12 лв./дете
Продължителността на работилничката е 40-60 минути.
Работим с предварително записване, тъй като местата са ограничени!

Пишете ни във Facebook, обадете ни се по телефона +359 897 474 295 или елате на място в нашия магазин, Варна, Княз Борис I-ви 36. Очакваме ви!

Препрочитателска среща (за деца) Клон Варна
2019-03-09 11:30 - 14:30 | Pibooks, ул. Бдин 1, Varna, 9000, Bulgaria
Започваме отначало. Заради новите членове и читатели, започваме нова препрочитателска година. Носим първа книга и четем първите три глави. Темата е: първи стъпки в света на Хари Потър.

Работилница за рисуване върху дрехи с Делян Тодоров
2019-03-09 11:00 - 14:00 | Мол Варна ЕАД, Бул. Владислав Варненчик 186, Варна, 9009
Имате скучна шапка, нацапали сте любимите си обувки, искате да направите специален подарък или просто обичате да пробвате нови неща… 🙂 Аз Делян Тодоров отново ви каня на Фермерски Пазар Варна в Мол Варна ЕАД, ниво -2 на вълшебна работилничка!
Заповядайте тази събота да порисуваме върху текстил. 🙂
Работилницата е подходяща за деца над 5г и възрастни.
Всички материали са осигурени освен дрехата която е от вас.
Ще има и торбички от плат за тези които не са се подготвили. 🙂
Какво ще научите по време на работилничката:
– Как се ползват текстилни бои за най-добри резултати
– Как се правят и използват шаблони
– Как се смесват и преливат цветове
Материали които ще бъдат използвани:
– текстилна боя
– шаблони
Цена за участие 10лв (+2лв по избор за торба от плат)
Заповядайте! 🙂

Детска работилница за папиемаше касичка
2019-03-09 11:00 - 12:30 | Работилница за вдъхновение / Inspiration workshop, ул. Дебър 32, Varna, 9000, Bulgaria
Деца, време е да започнем да спестяваме за сладоледи през лятото.🍦 Затова този път ви предлагаме да си изработим прасенце-касичка!🐷
Как? За резервации ни пиши съобщение или се обади на тел. 0889351931 (при под 3 деца събитието ще се отмени).📞📫
Колко? 15 лв
Какво? Напътствия и шарени идеи, всички необходими материали и малка изненада, която може да лети.✈
Кога? 09.03.2019 (събота), от 11:00 ч. до 12:30 ч.
Къде? Работилница за вдъхновение, ул. „Дебър“ 32, кв. „Гръцка махала“, гр. Варна
*Снимката е с илюстративен характер.
**Събитието е подходящо за деца над 5 г. По-малките участници могат да се включат с придружител.

Кулинарна работилница за Деца
2019-03-09 10:30 - 11:30 | Манджера, ул. Света Ирина 5, Варна, 9000, Bulgaria
Кулинарна работилница за Деца
Вдъхновени от инициативата на фондация “За храната” и тяхната философия за изграждане на навици за здравословно хранене у децата ние от МАНДЖЕРА решихме да предложим на участниците в детската работилница серия от съботни срещи, в които по един вкусен и забавен начин да им презентираме полезни и важни за израстването храни. Ще започнем тази събота, 9- ти март със закуска от овесени ядки, кисело мляко, мед и много плодове 🙂 Очакваме ви.
За повече информация относно инициативата на фондация „За храната“ прочетете тук: https://bit.ly/2IWVj9O
Кулинарните занятия се водят от специалист от Манджера за групи от 10 до 12 деца – след предварително записване.
За участие се заплаща сумата от 15.00 лева. В цената са включени продуктите за приготвяне, вода, плодово сокче или плод. На всяко дете Манджера осигурява също готварска шапка и престилка.
С предварително записване на място, на телефон 052 913 300 или през facebook.com/mangera.bg. Присъствието на родители не е задължително.
Адрес за провеждане на работилницата: Манджера, гр.Варна, ул.Света Ирина No.5
Разгледайте снимки от предишни работилници на следния линк: https://www.facebook.com/pg/mangera.bg/photos/?tab=album&album_id=2242458679324766

Безплатен урок за деца по ментална аритметика
2019-03-03 17:00 - 18:00 | Ментална Аритметика – МАЕ Варна – Clever kids, ул. Проф. Николай Державин 17, Varna, 9000, Bulgaria
Запишете за ПРЕЗЕНТАЦИОНЕН УРОК по Ментална Аритметика!!!
Ще научите какво представлява менталната аритметика, за Методиката на МАЕ (с какво тя се различава от другите) и как развива у децата качества, като:
концентрация,
въображение,
фотографска памет,
логика,
аналитично мислене,
креативност и бърза и точна реакция при решаване на проблем.
Сформираме групи по всяко време.
Работим не само с деца, но и с възрастни.
Менталната аритметика е метод, чрез който караме мозъка да мисли по-ефективно, докато извършваме аритметични действия.
Математиката е само страничен продукт на това, което правим. Ние развиваме в децата нови качества и създаваме устойчиви навици.
❓ ВЪЗРАСТОВИ ГРУПИ ❓
В нашите центрове обучаваме деца от 5 до 14 години, разпределени в следните възрастови групи:
✔ от 5 до 7 години
✔ от 7 до 9 години
✔ от 9 до 14 години
📔 За да посетите безплатна презентация (демо-урок) моля запишете се предварително тук: ➡ https://goo.gl/JeesnA
и се обадете да резервирате своето място:
☎ +359 89 915 3402
❗МЕСТАТА СА ОГРАНИЧЕНИ ❗

Децата на Варна празнуват 3 март
2019-03-03 12:00 - 16:00 | Детски кът, Sea Garden, Varna, 9000, Bulgaria
За 6 -та поредна година Детски кът-Варна, ще отбележи най-светлата дата за българския народ – Освобождението от турско иго!
Школи, специализирани училища, театрални състави, танцови ансамбли и детски хорове ще си дадат среща на сцената в езерцето с лодките.
Ако имате народна носия, облечете я!
Нека да покажем българското, да се хванем на хорото. Да покажем, че паметта на всички дали живота си за свободата ни е жива.
Много музика, много танци, много знамена, много БЪЛГАРИ!
За много години БЪЛГАРИЯ!
Елате да се хванем за ръце!
ПРОГРАМА
12:00ч. Празничен концерт на „Децата на Варна“
13:00ч. „ПРОБУЖДАНЕ с Хоро“ за 3 март/Международна инициатива за най-голямото хоро по света за 3 март/
14:00ч. Разстановка на Освещаването на Самарското знаме/ НД“Традиция“-РК“8 пехотен Приморски полк“-гр.Варна/
14:30ч.Демонстрации с коне/Еко Парк Варна/
15:00ч. Ретро фото /Автентичен кът с дрехи от епохата, коне и декор. За всички желаещи, безплатна снимка за спомен./
Разстановка на стара градска улица ще бъде направена от 11:30ч. до 17:00ч. -Занаятчии, антиквари, работилници по народни инструменти, кухня със стари рецепти и много забавление през целия ден в парка!
С подкрепата на Община Варна.

Безплатен шоу-урок по ментална аритметика във Варна
2019-03-02 17:30 - 18:30 | Smarty Kids, pl. "Lavrentiy" 10, Varna, 9000, Bulgaria
Заповядайте на безплатен шоу-урок по ментална аритметика за деца от 5 до 6 години! 🚀
На 2 март (събота)
от 17.30ч
Ще запознаем децата и родителите с:
✔ Какво е ментална аритметика и как тя помага на децата да се развиват.
✔ Какво е абакус и как се смята с него.
✔ Как работи методиката SmartyKids и защо децата обичат заниманията по ментална аритметика.
А нашият герой Смарти 👨‍🚀 ще ви отведе на едно космическо приключение 🚀 към планета Менталика.
Ако желаете да разберете повече за SmartyKids и как помагаме на децата да развиват своя потенциал, моля, заявете своето присъствие чрез формата за записване в сайта:
🌐 https://smarty-kids.bg/varna-lavrentii
след като оставите запитване, очаквайте обаждане за потвърждение.
Нека открием света на менталната аритметика заедно, докато се забавляваме! 👨‍👩‍👧‍👦

Работилничка по Английски език на Фермерски Пазар Варна
2019-03-02 12:00 - 14:00 | Мол Варна ЕАД, Бул. Владислав Варненчик 186, Варна, 9009
На 02.03.2019 – Събота, каним всички деца на възраст от 5 до 18 г. на Фермерски Пазар Варна в Мол Варна ЕАД ниво-2, за да се включат в Работилничка по Английски език „Думи на английски научи и награда спечели“.
Децата ще се забавляват, учейки думички на Английски език и ще спечелят награда за своето старание!
Ще учим думичките със специална методика, наречена „Мнемоника и мнемотехники“. Думичките се учат лесно, бързо и като на игра!
Водещ на събитието е Веселина Томова (УЦ „Скоростно Учене“), чиято основна цел е да улесни ученето и запаметяването на голям обем от информация.
Веселина е и председател на сдружение „Образование и знание“ и младежки делегат към постоянна комисия на „Наука и образование“ към общински съвет – Варна. По образование е магистър психолог.
Вход: свободен
Заповядайте! 🙂

Възстановка на възрожденска улица. Гост Иван Звездев.
2019-03-02 11:30 - 2019-03-04 17:00 | Детски кът, Sea Garden, Varna, 9000, Bulgaria
Откриването на събитието ще се състои на 2ри март в зоната около Детски кът-Варна с начален час 11:30. Възстановка на възрожденска улица, чрез различни занаятчийски и автентични представители на традиционни български продукти, предмети и обичаи.
Основна част от програмата на откриването ще е концерта на децата от СУ за хуманитарни науки и изкуства “ Константин Преславски“ с начало 12:00ч.
След концерта ще се насладим на типични български рецепти и гозби, показани от майстор готвачи. Гост ще ни е Иван Звездев!
____________
* Ретро фото всеки ден за децата.Всеки ден 2,3 и 4-ти март от 11:30 до 17:00ч. ще бъде открита възрожденската улица.
Събитието се посвещава на каузата “ Закупуване на специализирана линейка за деца за град Варна“

Съботно четене - Патилата на метлата
2019-03-02 11:00 - 12:00 | Pibooks, ул. Бдин 1, Varna, 9000, Bulgaria
Съботното четене на 02.03 с нов час!!!
Живееше вещица мила и кротка.
Тя имаше пухкава питомна котка…
Елате да чуете цялата приказка, преведена великолепно от родената в града на поетите Мария Донева.

Арт Базар „Черно Море” - всяка събота и неделя
2019-03-02 10:00 - 2019-03-03 16:00 | Алея х-л Черно море – ФКЦ
Имаме удоволствието да Ви поканим на първия за годината Арт базар на открито. Цели два дни в сърцето на град Варна, точно пред хотел Черно Море!
Арт Базар „Черно Море” ще се провежда ВСЕКИ УИКЕНД!
Започваме в 10:00ч.
Само тук ще може да намерите уникални бижута, детски стоки, рисувано стъкло, текстилни аксесоари, плетива, атрактивни стоки за бита и домашната декорация, както и много други тематични творения, съобразно наближаващите празници- „Цветница“ и „Великден“. Нека ни е цветно и шарено! Елате и си подарете един усмихнат ден, изпълнен с креативност и много усмивки!
За записване за участие: 0988806463- Ивелина Русева.

Програма за 3-ти март – 141 години от Освобождението на България
2019-03-01 19:00 - 2019-03-03 19:30 | Варна, The Sea Garden, Varna, Bulgaria
1 март – 19:00 ч.
ТМПЦ – основна сцена
ПРАЗНИЧЕН СИМФОНИЧЕН КОНЦЕРТ – диригент маестро Емил Табаков
2 март
Младежки дом, концертна зала
11:00 ч.
„БЪЛГАРСКИТЕ АРХИТЕКТУРНИ ПАМЕТНИЦИ В МАКЕТИ“ – Изложба на експонатите и награждаване на лауреатите от VIII национален ученически конкурс за изработка на макети
14:00 ч.
„МОЯТА БЪЛГАРИЯ”
Фотографска изложба и награждаване на лауреатите от XVIII общински конкурс за изпълнение на художествено слово и фотография. Конкурсите са част от програмата на ЦПЛР – Общински детски комплекс
3 МАРТ
9:00 ч.
Катедрален храм „Успение Богородично”
БОЖЕСТВЕНА СВЕТА ЛИТУРГИЯ
10:30 ч.
площад „Св. Св. Кирил и Методий”
ТЪРЖЕСТВЕНО ИЗДИГАНЕ НА НАЦИОНАЛНОТО ЗНАМЕ
10:45 ч.
от Катедрален храм „Успение Богородично” до Паметника на Граф Игнатиев
ТЪРЖЕСТВЕНО ШЕСТВИЕ
10:55 ч.
Паметник на Граф Игнатиев
ПОДНАСЯНЕ НА ЦВЕТЯ
11:10 ч.
от Паметника на Граф Игнатиев по бул. „Княз Борис I”, бул. „Сливница”, Морска градина до Мемориалния паметник на украинските воини
ТЪРЖЕСТВЕНО ШЕСТВИЕ
11:30 ч.
Морска градина Мемориален паметник на украинските воини
ПОЛАГАНЕ НА ВЕНЦИ
11:45 ч.
от Мемориалния паметник на украинските воини до Паметника на руските воини
ТЪРЖЕСТВЕНО ШЕСТВИЕ
12:00 ч.
Морска градина – Паметник на руските воини
ПОКЛОНЕНИЕ, ПОЛАГАНЕ НА ВЕНЦИ С ВОЕНЕН РИТУАЛ
12:00 ч.
Детски кът в Морска градина
„ДЕЦАТА НА ВАРНА ПРАЗНУВАТ 3-ТИ МАРТ”
12:30 ч.
Морска градина, Радио Варна
56-та ЛЕКОАТЛЕТИЧЕСКА ЩАФЕТНА ОБИКОЛКА НА РАДИО ВАРНА
11:00 ч.
Район „Аспарухово” Пред Народно читалище „Просвета 1927”
КОНЦЕРТ „ДА ПРАЗНУВАМЕ ЗАЕДНО”
13:30 ч.
Район „Владислав Варненчик” – Парк с Мемориал на руските воини – освободители в местността „Терасите”
ТЪРЖЕСТВО И РИТУАЛ С ПОЛАГАНЕ НА ВЕНЦИ И ЦВЕТЯ ПО СЛУЧАЙ 141-ГОДИШНИНА ОТ ОСВОБОЖДЕНИЕТО НА БЪЛГАРИЯ
18:00 ч.
Фестивален и конгресен център – Зала 1
ПРАЗНИЧЕН КОНЦЕРТ-СПЕКТАКЪЛ „БЪЛГАРИЯ – ЕДИН ЗАВЕТ
19:30 ч.
Вход на Морска градина
ТЪРЖЕСТВЕНА ЗАРЯ-ПРОВЕРКА

Първомартенско детско тържество с Баба Марта и приятели
2019-03-01 17:30 - 18:30 | Мол Варна ЕАД, Бул. Владислав Варненчик 186, Варна, 9009
Първомартенско детско тържество с Баба Марта и приятели
1 март, 17:30 часа, централно фоайе
По традиция, в първия ден на месец март Баба Марта ще бъде скъп гост на най-малките посетители във Varna Mall. За посрещането й търговският център организира детско тържество с много изненади и подаръци. С помощта на Пижо и Пенда, в които ще се превъплътят актьори от Държавния куклен театър – Варна, малчуганите ще се веселят, пеят, танцуват и ще печелят награди в забавни игри и викторини.
Кулминация на празника ще е посрещането на Баба Марта, която ще върже мартеничка за здраве на всяко дете, присъстващо на събитието. Усмихнатата старица ще гостува на Varna Mall до края на деня, за да успее да закичи с пролетен амулет от сплетени бели и червени конци не само най-малките, но и порасналите клиенти на търговския център.
Изненада за всички малки гости на тържеството е конкурсът за най-оригинална ръчно изработена мартеница. В него могат да се включат всички деца, които донесат на празника за посрещането на Баба Марта червено-белите амулети, които сами са направили. Победителят ще получи гифт карта за 100 лв., а подгласниците му, класирани на втори и трето място – специални награди.

Най-голямата мартеница на баба Марта
2019-03-01 11:30 - 18:00 | Детски кът, Sea Garden, Varna, 9000, Bulgaria
Най-голямата мартеница за баба Марта
Приятели, Детски кът-Варна започва поредица от събития с благотворителна цел за закупуването на специализирана линейка за превоз на деца за град Варна.
1 март петък
начало: 11:30ч.
Откриване на „Най-голямата мартеница на баба Марта“
Благотворителен базар за мартеници.
Хуманитарно дело за закупуването на специализирана линейка за превоз на деца за град Варна.

Мартеници
2019-02-27 18:00 - 19:00 | Kramer Kids, ул. Никола Вапцаров № 5, Варна, Bulgaria
С Баба Марта и месец март се свързват много обичаи и празници , посветени на идващата пролет.На първи март, всеки подарява мартеница за здраве и сила през цялата година.
Заедно с децата ще изработим весели мартенички. Докато те творят ние ще ги почерпим.
Събитието е с куверт – 10 лева.
Необходимо е предварително записване телефон 0895 591 280.

Детска работилница за мека играчка "Октоподче"
2019-02-27 16:30 - 18:00 | Работилница за вдъхновение / Inspiration workshop, ул. Дебър 32, Varna, 9000, Bulgaria
Малък морски обитател ще стане първи твой приятел! 🐟🤸‍♂️😜Каним всички малки творци на съботна работилница за изработка на мека играчка октоподче.
Как? За да запазиш място, ни пиши лично съобщение или се обади на тел. 0889351931 (при група под 5 души събитието ще се премести за следваща дата).📞📫
Колко? 15 лв
Какво? Напътствия и шарени идеи, всички необходими материали и малка изненада, която може да лети.✈
Кога? 27.02.2019 (четвъртък), от 16:30 ч. до 18:00 ч.
Къде? Работилница за вдъхновение, ул. „Дебър“ 32, кв. „Гръцка махала“, гр. Варна
*Снимката е с илюстративен характер.
**Събитието е подходящо за деца над 5 г. По-малките участници трябва да са с придружител.

Изложение "Световно образование"
2019-02-26 11:00 - 18:30 | х-л Черно море, бул. Сливница 33, Варна, Bulgaria
Изложение „Световно образование“
За 13-а поредна година изложение „Световно образование“ гостува във Варна, като посетителите отново ще имат възможност за лична среща с представители на водещи образователни институции от цял свят. 🌐
Освен от лични разговори, посетителите ще могат да се възползват и от:
– редица ценови отстъпки, които ще бъдат валидни само в деня на изложението ⭐
– специални предложения за всички, които се интересуват от езикови ваканции и обучение в елитни колежи
– серия презентации, които да отговорят на най-често задаваните въпроси от страна на кандидат-студентите и техните родители 👩‍🏫
📅 Събитието ще се проведе на 26 февруари в хотел „Черно море“ от 11:00 до 18:30 ч.
Очаквайте информация за пълната програма тук и на https://www.world-education.eu/, където може да направите и предварителната си регистрация.
Входът е свободен!

Чиполино
2019-02-25 19:00 - 20:30 | Държавна Опера Варна, пл. Независимост 1, Варна, 9000, Bulgaria
Балета „Чиполино“ е създаден по повестта за деца „Приключенията на Лукчо“ от Джани Родари.

25 февруари 2019, понеделник, 19 часа

Основна сцена
Хореография Бистра Бъчварова
„ПРИКЛЮЧЕНИЯТА НА ЛУКЧО“
Балетен спектакъл в две действия от Карен Хачатурян по едноименната книга на Джани Родари
Хореография Бистра Бъчварова
Костюми Надежда Николова
Корепетитор Мариела Чанкова
С участието на Слава Тобак и „СТУДИО БАЛЕТ “ към Варненската детско-юношеска опера с ръководител Бистра Бъчварова
Билети: 10, 12 лв.
БИЛЕТНА КАСА: пл. Независимост 1: понеделник-петък 9:00-13:30 и 14:30-20:00; събота 10:00–13:30 и 14:30-19:00 ч.; неделя 11:00-16:00, 052 665 022
www.tmpcvarna.com

Плъстене "Късметлийската калинка"
2019-02-24 13:00 - 16:00 | Работилница за вдъхновение / Inspiration workshop, ул. Дебър 32, Varna, 9000, Bulgaria
Плъстене „Късметлийската калинка“

Премиерно те каним на занаятчийската ни работилница по плъстене.🐞 На душите ни е пролетно, затова и темата ни е такава! 🌺Заедно ще изработим късметлийски калинки, които да превърнем в брошки, ключодържатели и какво ли още не. ☘Опит не е нужен, само желание, вдъхновение и търпение.
Как? За да си запазиш място, трябва да ни пишеш лично съобщение или да се обадиш на 0889 351 931 (при група под 5 души събитието ще се премести за следваща дата)📫📞
Колко? 20 лв/човек
Какво? Професионални напътствия от Art Zelenika – плъст, кожа, плетива и други разни нещица ., всички необдходими материали (до 3 игли), както и малка изненада, която може да сбъдва мечти.🤸‍♂️
Кога? 24.02.2019 (неделя), от 13:00ч. до 16:00ч.
Къде? ул. Дебър 32, кв. „Гръцка махала“, гр. Варна
*Снимката е с илюстративен характер.
** Събитието не е подходящо за деца под 5г.

На лов за мартеници
2019-02-24 12:00 - 20:00 | ХАЛЕ 3, бул. Христо Ботев 3, Варна, 9000, Bulgaria
Ловът за мартеници стартира на 24-и февруари в ХАЛЕ 3. Носете си усмивките, заредете се с настроение за бели и червени красоти, както и с желание да донесете радост и късмет на себе си и близките си под формата на ръчно изработено изкушение. Празничното настроение ще се поддържа с изобилие от червено вино, сладкиши, хубава музика и приятелски настроени артисти. Да се подготвим за най-българския празник Баба Марта и най- женствения ден 8 март с поредното хендмейд тържество, защото няма по-добра магия за здраве от ръчно изработения подарък!

Детска работилница "Сърце за празника на мама"
2019-02-24 11:00 - 12:30 | Работилница за вдъхновение / Inspiration workshop, ул. Дебър 32, Varna, 9000, Bulgaria
Детска работилница „Сърце за празника на мама“
Каним всички малки творци да изработим заедно чуден подарък за празника на мама – мека възглавничка във формата на сърце. ❤👩‍👧
За да запазиш място, ни пиши лично съобщение или се обади на 0889 351 931 (събитието ще състои при група от минимум 3 деца).📞📫
Колко? 15 лв
Какво? Шарени идеи, всички необходими материали и малка изненада, която може да лети.✈
Кога? 24.02.2019 (неделя), от 11:00 ч. до 12:30 ч.
Къде? Работилница за вдъхновение, ул. „Дебър“ 32, кв. „Гръцка махала“, гр. Варна
*Снимката е с илюстративен характер.
**Събитието е подходящо за деца над 5г. По-малки участници могат да се включат в събитието с придржител.

Мартенички - детска работилничка
2019-02-24 10:00 - 13:00 | Чудните неща, ул. Солун 20, Varna, 9000, Bulgaria
Наближава празникът на Баба Марта – 1ви март, българска традиция символ на здраве, плодородие и начало на новия цикъл в природата.
За да се подготвим за идването на Баба Марта, поредната неделна работилничка в Чудните неща е направа на мартенички.
По време на работилничката, с децата ще се запознаем с легенди за мартеничката, разпространение, обичай. Ще изработим традиционни и фолклорни мартенички. Ще се научим да плетем мартенички-гривни.
Всяко дете, в зависимост от своите възможности, ще изработи между 6 и 10 мартенички, които ще може да отнесе в къщи, за да подари и да зарадва своите близки.
Работилничката е с продължителност 3 часа от 10:00 до 13:00 часа.
Цена 15 лв.
За двама членове на едно семейство, цената е по 12 лв.
Заниманието е подходящо за деца над 5+ години.
Максимален брой участници – 5.
Необходимо е предварително записване.
При интерес, моля позвънете на телефон 0877446823 или заповядайте на място в магазина на ул Солун 20

Безплатни шоу-уроци по ментална аритметика във Варна
2019-02-23 17:30 - 2019-02-24 18:30 | Smarty Kids, pl. "Lavrentiy" 10, Varna, 9000, Bulgaria
Заповядайте на безплатен шоу-урок по ментална аритметика за деца от 5 до 6 години! 🚀
На 23 февруари (събота)
от 17.30ч
На 24 февруари (неделя)
от 17.30ч
Ще запознаем децата и родителите с:
✔ Какво е ментална аритметика и как тя помага на децата да се развиват.
✔ Какво е абакус и как се смята с него.
✔ Как работи методиката SmartyKids и защо децата обичат заниманията по ментална аритметика.
А нашият герой Смарти 👨‍🚀 ще ви отведе на едно космическо приключение 🚀 към планета Менталика.
Ако желаете да разберете повече за SmartyKids и как помагаме на децата да развиват своя потенциал, моля, заявете своето присъствие предварително на:
📞 тел. +359 894 06 33 99
📩 email: varna@smarty-kids.bg
или чрез формата за записване в сайта:
🌐 https://smarty-kids.bg/varna-lavrentii
🎊 Очакваме ви!
Нека открием света на менталната аритметика заедно, докато се забавляваме! 👨‍👩‍👧‍👦

Съботно четене - Гаргите от Белокруша
2019-02-23 17:00 - 18:00 | Pibooks, ул. Бдин 1, Varna, 9000, Bulgaria
Съботно четене – Гаргите от Белокруша
Със специалното участие на куклите на Жени.
Олдъс Хъксли (1894-1963) е английски писател, романист и философ. Най-известната му книга за възрастни е „Прекрасният нов свят”. „Гаргите от Белокруша” е единствената му книга за деца. Пише я за своята племенница Оливия, която често гостува на семейството му. Оригиналът изчезнал, когато къщата на семейство Хъксли изгаря при пожар. За щастие, екземпляр от историята е запазен от съседите и след смъртта на писателя е публикувана.

Сън
2019-02-23 16:00 - 17:15 | сцена Филиал
Сън
СЪН
от МАГДА БОРИСОВА
постановка и музикална среда
СТОЯН РАДЕВ ГЕ. К.
сценография и костюми
ДАНИЕЛА НИКОЛЧОВА
сценична версия
СТОЯН РАДЕВ ГЕ. К.
В ролите:
Тони – ГЕОРГИ НЯГОЛОВ
Сладкаря – ВАЛЕРИ ВЪЛЧЕВ
Банкерката – ЦВЕТИНА ПЕТРОВА
Кучето Ралф – НИКОЛАЙ КЕНАРОВ
Феята на зъбчето – БИЛЯНА СТОЕВА
Феята на радостните игри – ВЕСЕЛИНА МИХАЛКОВА
Феята на сдобряването – ДАНИЕЛА ВИКТОРОВА
Феята на блестящите идеи – ТЕОДОРА МИХАЙЛОВА
Големият Вълшебник – КОНСТАНТИН СОКОЛОВ
Доктор Сън – НИКОЛАЙ БОЖКОВ
Библио – ГЕРГАНА АРНАУДОВА
Текаря – МИЛЕНА КЪНЕВА
Майката – ЮЛИЯНА ЧЕРНЕВА
асистент-режисьор – Ели Пенчева
фотограф – Тони Перец
Мили деца, заповядайте в страната на сънищата, населена с феи и вълшебници, за да станете част от неповторимото приключение на малкия Тони и неговите приятели! Приказният разказ ще привлече и възрастните, напомняйки им, че и те са били деца – безгрижни, верни на себе си, истински!
Билети: 6, 10 лв.
БИЛЕТНИ КАСИ: пл. „Независимост” 1: понеделник-петък 9:30-13:30 и 14:30-20.30; събота 10:00–13:30 и 14:30-19:00 ч.; неделя 11:00-16:00, тел. 052 665 022;
Сцена Филиал: тел. 612 998 – един час преди спектакъл
Фестивален и конгресен център: всеки ден от 10 до 21 ч. /почивка 14-14,30ч. и 16,30-17 ч./, тел. 052 685 214
ЗАЯВКИ: 052 669 680; 051 665 051
www.dramavarna.com

Цена: 6,10 лв.

Кинофестивал (Не)възможното образование
2019-02-23 14:30 - 2019-02-24 18:00 | The Social Teahouse, ул. Преслав 53, Varna, 9000, Bulgaria
В свят, който се променя с все по-бързи темпове, една човешка институция – традиционното училище – остава почти същата, както при създаването си преди около 120 години. Постоянно се търси подобряването на един универсален модел, който да е подходящ за всички хора. Но хората са различни и такъв модел е невъзможен и ненужен.
От десетки години се изпробват и практикуват хуманни образователни подходи, които зачитат личността и нейното право на избор. В България за съжаление те са масово непознати.
Ще приемете ли предизвикателството да откриете нови хоризонти за човешкото учене?
Филми и дискусии за образованието каквото МОЖЕ и ТРЯБВА да бъде в България:

Събота 23.февруари

Защо тези деца обичат училище?/ Why do these kids love school?: 14:30 – 16:30 ч.
Училища на доверието/ Schools of trust: 17:00-19:00 ч.
Неделя 24.февруари
Ненасилствена комуникация в училище: 10:30-12:30 ч.
Ненасилствена комуникация при работа с деца: 13:00-15:00 ч.
Ние сме тези, които очаквахме: 16:00-18:00 ч.
Събитията ще се проведат в Социалната чайн и включват филми с български субтитри и дискусия след тях.
Вход свободен.

Работилница за Чудеса: Изработване на Мартеници
2019-02-23 12:00 - 14:00 | Мол Варна ЕАД, Бул. Владислав Варненчик 186, Варна, 9009
Хайде, идва Пролетта,
Всичко заиграва, засиява, захуава и нашите Душички заедно с цялата Природа разцъфват и запяват, да обичат, да творят, да се радват и нови приключения да преживяват.
Всичко става пъстроцветно, свежо и блажено
И ни движи да творим, в Радост да трептим, да се учим и с всичко, каквото имаме и можем да споделим
Ще посрещнем символично Пролетта, с вдъхновение най-красивото от себе си ще измайсторим и вълшебни мартенички ще сътворим, да ни носят радост, здраве и късмет.
Ще рисуваме вълшебни символи с боички върху дървени плочки Амулети, ще ги окичим с мъниста и шарени конци, да сме здрави и безгрижни, да сме жизнени, радостни, игриви.За символите ще научим и разкажем, за да може всеки да открие своя, ще си изберем шарени конци и мъниста, на всеки които са любими, за да сме доволни и щастливи. Ще се закичим за Пролетта, да е блага, цветна,изпълнена с игри и весел смях, и някои нови интересни и вълшебни неща ще разберем.ЗаЕдно в Хармония,Красота и Свобода ще се учим и ще творим.
Хайде да се вдъхновим и Чудеса да сътворим.
Обмен: 5 лева и много усмивки

От 12 до 14 часа
Ще ви води, показва, помага и разказва Елена! ♥

Работилница за истински мартеници
2019-02-23 11:30 - 2019-02-24 13:00 | Детски кът, Sea Garden, Varna, 9000, Bulgaria
Мартеницата е символ на мир и любов. На здраве и щастие. Мартениците пазят хората от болежки и уроки. Те предвещават дълъг живот, здраве и сила. Пазят къщата от злини.
Белият цвят символизира дълъг живот, червеният – здраве и сила. В белият цвят е втъкана чистотата и искреността на отношенията, а червеният – топлотата, на приятелството и взаимната обич. Невестите носят мартениците отдясно, момите – отляво. Ергените ги носят с разчепкани краища, а зрелите мъже – изрязани до възела, за да не се развяват по седянките.
Скъпи приятели, Детски кът-Варна започва поредица от събития с благотворителна цел за закупуването на линейка за превоз на деца за град Варна.
23 и 24 февруари, събота и неделя
Организира се работилница за направата на истински мартеници.Червените и бели вълнени конци са специално предени във Вълчи дол за събитието.Заповядайте заедно да направим мартеници, с които да се закичим за здраве, щастие и благоденствие.
Вход Свободен!
Всеки родител и гост на Детски кът-Варна ще може да закупи изработена от децата мартеница по време на работилницата. Парите ще бъдат внесени в родителска сметка за децата на град Варна!
